APSTIPRINĀTS

ar Iepirkuma komisijas sēdes

2018.gada 4.janvāra lēmumu

PUBLISKĀ IEPIRKUMA

**Būvprojekta “Ražošanas teritorija “Ķieģeļceplis”” ekspertīze**

Iepirkuma identifikācijas Nr. VND 2018/1M/ERAF

(Iepirkums tiek veikts PUBLISKO IEPIRKUMU LIKUMA 9.PANTa kārtībĀ)

**NOLIKUMS**

**1.Pasūtītājs**

**Valkas novada dome,**

Semināra iela 9, Valka, Valkas novads, LV-4701

reģ. Nr. 90009114839

banka: AS „SEB banka”

bankas kods: UNLALV2X

konta Nr. LV16UNLA0050014283134

tālrunis/fakss: 64722238 / -64707493

e-pasts: ilona freimane@valka.lv

Kontaktpersona: Ilona Freimane, tel. 64707480.

Kontaktpersona tehniskajos jautājumos: būvinženieris Māris Zālītis, mob.tel. 28695270.

**2.Iepirkuma priekšmets un apjoms**

2.1. Iepirkuma priekšmets ir pakalpojums – Būvprojekta “Ražošanas teritorijas “Ķieģeļceplis”” ekspertīze.

2.2. CPV kods: 71319000-7 (eksperta liecības pakalpojumi);

2.3. Finansējuma avots: Projekts līdzfinansēts noEiropas Reģionālās attīstības fonda (ERAF) 5.6.2.specifiskā atbalsta mērķa “Teritorijas revitalizācija, reģenerējot degradētās teritorijas atbilstoši pašvaldību integrētajām attīstības programmām” 2.atlases kārtas “Ieguldījumi degradēto teritoriju revitalizācijā reģionālas nozīmes attīstības centru pašvaldībās”.

**3.Līguma izpildes laiks**

3.1.Līguma izpildes laiks – ne ilgāk kā 4 (četru) kalendāro nedēļu laikā pēc būvprojekta saņemšanas (ietverot: 2 (divu) nedēļu laikā sagatavojot pirmo slēdzienu, 1 (vienu) nedēļu dodot laiku būvprojekta izstrādātājam trūkumu novēršanai un 1 (vienu) nedēļu gatavojot gala pozitīvo slēdzienu).

**4.Piedāvājuma iesniegšanas vieta, datums un laiks**

4.1.Piedāvājumi jāiesniedz līdz 2018.gada 16.janvārim plkst. 12:00 Valkas novada domē, Beverīnas ielā 3, Valkā, Valkas novadā, LV-4701.

4.2.Izmantojot pasta pakalpojumus, tiks izskatīti tikai tie pretendentu piedāvājumi, kas saņemti līdz 2018.gada 16.janvārim plkst. 12:00.

4.3. Piedāvājumi, kas tiks saņemti pēc 4.1. un 4.2.punktos minētā termiņa, netiks vērtēti un tiks nosūtīti atpakaļ iesniedzējam neatvērti.

**5.Piedāvājuma derīguma termiņš**

Piedāvājumam jābūt spēkā vismaz 90 dienas no piedāvājumu iesniegšanas termiņa beigām.

**6.Piedāvājuma varianti un apjoms.**

Pretendents drīkst iesniegt tikai vienu piedāvājumu par visu iepirkuma apjomu. Pretendents nevar iesniegt piedāvājuma variantus.

**7.Prasības piedāvājumu iesniegšanai un noformēšanai**

7.1.Piedāvājumi par visu iepirkuma apjomu iesniedzami latviešu valodā **vienā oriģinālā** (uz piedāvājuma uzraksts „ORĢINĀLS”) un **2 (divās) kopijās** (uz piedāvājuma uzraksts „KOPIJA”).

7.2.Piedāvājuma lapām jābūt cauršūtām ar diegu un sanumurētām, ar satura rādītāju. Uz pēdējās lapas aizmugures cauršūšanai izmantojamais diegs nostiprināms ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmoga nospiedumu apliecina pretendenta pārstāvis.

7.3. Piedāvājumam jābūt ievietotam aizlīmētā un aizzīmogotā iepakojumā. Uz iepakojuma ir jānorāda:

7.3.1. Pasūtītāja nosaukums un adrese;

7.3.2. Pretendenta nosaukums un adrese;

7.3.3. atzīme: Piedāvājums publiskajam iepirkumam “Būvprojekta “Ražošanas teritorijas “Ķieģeļceplis””ekspertīze”, iepirkuma identifikācijas Nr. VND 2018/1M/ERAF, neatvērt līdz 2018.gada 16.janvārim plkst. 12:00.

7.4.Piedāvājumi jānogādā personiski vai pa pastu.

7.5.Pretendenti pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

**8. Iepirkuma izskaidrojumi**

8.1.Iespējamais pretendents, kurš pieprasa izskaidrojumu par kādu no nolikumā vai tai pievienotajos dokumentos minētajiem punktiem, rakstiski, izmantojot pastu, e-pastu vai faksu, nosūta konkretizētu lūgumu, adresējot to iepirkuma komisijai.

8.2. Pasūtītājs pēc Ieinteresētās personas pieprasījuma sagatavo papildu informāciju vai skaidrojumu par iepirkuma nolikumu, ja pieprasījums saņemts ne vēlāk kā 4 (četras) dienas pirms piedāvājumu iesniegšanas termiņa beigām. Papildus informācija un skaidrojumi tiek nosūtīti jautājumu uzdevušam Pretendentam, vienlaikus ievietojot papildus informāciju lejuplādēšanai pašvaldības mājaslapā [www.valka.lv](http://www.valka.lv) sadaļā “Iepirkumi” pie nolikuma. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

**9**.**Pretendentu atlases prasības**

9.1. Iepirkumā var piedalīties jebkura tiesībspējīga un rīcībspējīga persona vai personu grupa, kura atbilst nolikumā izvirzītajām prasībām un var nodrošināt iepirkuma izpildi.

9.2. Pasūtītājs izslēdz pretendentu no dalības iepirkumā jebkurā no šādiem gadījumiem:

9.2.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

9.2.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

9.2.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25. panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

9.2.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 9.2.1., 9.2.2. un 9.2.3.nosacījumi.

**10. Pretendenta kvalifikācijas prasības un iesniedzamie kvalifikācijas dokumenti:**

10.1. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents pilnībā pieņem un ir gatavs pildīt visas šajā Nolikumā ietvertās prasības, normas un noteikumus. Pretendents apzinās, ka jebkurš piedāvājumā iekļautais nosacījums, kas ir pretrunā ar šo Nolikumu vai neatbilst tā noteikumiem, var būt par iemeslu piedāvājuma noraidīšanai;

10.2. Lai izvērtētu Pretendentu atbilstību PIL un šajā Nolikumā noteiktajām prasībām, Pretendentam jāatbilst sekojošām kvalifikācijas prasībām:

|  |  |
| --- | --- |
| **Pretendenta kvalifikācijas prasības** | **Pretendentam jāiesniedz šādi pretendenta kvalifikāciju apliecinoši dokumenti:** |
| 10.2.1. Pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs normatīvo aktu noteiktajā kārtībā. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus). | Pretendenta parakstīts pieteikums dalībai konkursā, kurš sagatavots saskaņā ar Nolikuma 2.pielikumā pievienoto formu. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. Ja pretendenta piedāvājumu paraksta pilnvarota persona, tad jāpievieno pilnvara vai tās apliecināta kopija.  |
| 10.2.2. Iepirkuma līguma slēgšanas gadījumā pretendentam būs jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”.Prasība attiecas arī uz personālsabiedrības biedru, piegādātāju apvienības dalībnieku (ja piedāvājumu iesniedz personālsabiedrība vai piegādātāju apvienība) vai apakšuzņēmēju (ja pretendents plāno piesaistīt apakšuzņēmēju), kas veiks ekspertīzi.  | Būvkomersanta reģistrā reģistrētajiem pretendentiem vēlams pievienot reģistrācijas apliecības kopiju (prasība nav obligāta). Pretendentam, kas nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā Iepirkumu komisijas lēmums par līguma slēgšanas tiesību piešķiršanu, reģistrēsies Būvkomersantu reģistrā. |
| 10.2.3. Pretendents iepriekšējo 3 (trīs) gadu (skaitot līdz piedāvājumu iesniegšanas termiņam) laikā ir pabeidzis vismaz 2 (divu) trešās grupas būvprojektu (vai pielīdzināmu būvprojektu) ekspertīzi, pēc kuras pabeigšanas ir saskaņots būvprojekts vai būvatļaujā ir veikta atzīme par projektēšanas nosacījumu izpildi. | Pretendenta apstiprināts pretendenta un apakšuzņēmēju (ja pretendents pakalpojuma sniegšanai plāno piesaistīt apakšuzņēmējus un balstīties uz to tehniskajām un profesionālajām iespējām) pēdējos trīs gados veikto ekspertīžu saraksts saskaņā ar nolikuma 3.pielikumu, klāt pievienojot Pasūtītāja atsauksmes, kas apliecina sarakstā norādīto darbu izpildi.  |
| 10.2.4. Darbu izpildei nepieciešamie speciālisti ir sertificēti Latvijā vai ārvalstīs un atbilst Latvijas Republikas normatīvo aktu prasībām \*. *\* Pretendentam jānorāda visi iespējamie speciālisti, kuri būs nepieciešami būvekspertīzes veikšanā.* | Pretendenta piedāvātā personāla saraksts, saskaņā ar Nolikuma 4.pielikuma veidni, klāt pievienojot informāciju par personāla sertifikātu (var pievienot izglītības dokumentu kopijas). Jāpievieno iesaistīto speciālistu parakstīti apliecinājumi par gatavību piedalīties iepirkumā un gadījumā, ja Pretendentam tiks piešķirtas līguma slēgšanas tiesības, noslēgt ar to savstarpējus līgumus par tiem uzticēto būvprojekta ekspertīzes darbu izpildi.  |
| 10.2.5. Pretendentam līguma izpildē jānodrošina būvprojekta ekspertīzes vadītājs ar patstāvīgās prakses tiesībām būvekspertīzē. Pretendenta Būvprojekta ekspertīzes vadītājam ir jābūt pieredzei līdzvērtīga būvprojekta ekspertīzes vadīšanā - vismaz 1 (viena) sekmīgi pabeigta ekspertīze trešās grupas būvprojekta (vai pielīdzināma būvprojekta), pēc kuras pabeigšanas ir saskaņots būvprojekts vai būvatļaujā ir veikta atzīme par projektēšanas nosacījumu izpildi. | Pretendenta piedāvātā speciālista profesionālās pieredzes apraksts, saskaņā ar Nolikuma 5.pielikumā noteikto formu. |
| 10.2.6. Pretendentam līguma izpildē jānodrošina sertificēts arhitekts ar patstāvīgās prakses tiesībām būvekspertīzē, kam iepriekšējo 3 (trīs) gadu laikā ir pieredze būvprojekta izstrādē vai ekspertīzes veikšanā, pēc kuras pabeigšanas ir saskaņots būvprojekts vai būvatļaujā ir veikta atzīme par projektēšanas nosacījumu izpildi. | Pretendenta piedāvātā personāla saraksts, saskaņā ar Nolikuma 4.pielikuma veidni. |
| 10.2.7. Pretendentam līguma izpildē jānodrošina būvspeciālists būvprojektu konstrukciju ekspertīzē. Pretendenta Būvspeciālistam ir jābūt pieredzei līdzvērtīga būves būvprojekta daļas ekspertīzes veikšanā - vismaz 1 (viena) sekmīgi pabeigta ekspertīze trešās grupas būvprojekta (vai pielīdzināma būvprojekta), pēc kuras pabeigšanas ir saskaņots būvprojekts vai būvatļaujā ir veikta atzīme par projektēšanas nosacījumu izpildi. | Pretendenta piedāvātā speciālista profesionālās pieredzes apraksts, saskaņā ar Nolikuma 5.pielikumā noteikto formu.  |
| 10.2.8. Ārvalstu pretendentam 10.2.5., 10.2.6., 10.2.7. apakšpunktos minēto speciālistu kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. | Pretendents iesniedz apliecinājumu, ka gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā, kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems. |
| 10.2.9. Pretendents līguma slēgšanas tiesību piešķiršanas gadījumā (bet ne vēlāk kā pirms ekspertīzes uzsākšanas) veiks savas un būvspeciālistu civiltiesiskās atbildības apdrošināšanu atbilstoši 2014.gada 19.augusta Ministru kabineta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un 10 (desmit) darba dienu laikā pēc Līguma spēkā stāšanās iesniegs Pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu kopijas, uzrādot minēto dokumentu oriģinālus. | Pretendenta rakstisks apliecinājums, ka līguma slēgšanas tiesību piešķiršanas gadījumā tas veiks savas un būvspeciālistu civiltiesiskās atbildības apdrošināšanu. |
| 10.2.10. Pretendents var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā.  |
| 10.2.11. Pretendentam jāiesniedz informācija, vai pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam atbilstoši Iepirkumu uzraudzības biroja skaidrojumam tīmekļvietnē <https://www.iub.gov.lv/sites/default/files/upload/skaidrojums_mazajie_videjie_uzn.pdf>  | Pretendents iesniedz informāciju brīvā formā. |
| 10.2.12. Pretendenta rīcībā ir viss nepieciešamais tehniskais aprīkojums, kas nepieciešams kvalitatīvai pakalpojuma sniegšanai. | Pretendenta rakstisks apliecinājums, ka viņa rīcībā ir viss nepieciešamais tehniskais aprīkojums, kas nepieciešams kvalitatīvai pakalpojuma sniegšanai. |

10.3. Gadījumos, ja piedāvājumu iesniedz personu apvienība (personālsabiedrība), tad papildus nolikuma 10.2.punktā noteiktajiem dokumentiem, tā iesniedz šādus dokumentus:

10.3.1. personālsabiedrības līguma kopiju ar apliecinājumu par katra personas apvienības (personālsabiedrības) biedra atbildības apjomu;

10.3.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.

10.4. Šī nolikuma 10.2.1. un 10.2.2.punktā noteiktā prasība attiecināma uz personālsabiedrības biedru, ja pretendents ir personālsabiedrība;

10.5. Pretendents, kas sniedzis nepatiesu informāciju vai nav to sniedzis vispār, vai arī sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgts no tālākas vērtēšanas;

10.6. Izziņas un citus dokumentus, kurus izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

**11. Finanšu piedāvājums**

11.1. Finanšu piedāvājumā piedāvātajā cenā iekļaujamas visas ar pakalpojuma sniegšanu saistītās izmaksas, visi normatīvajos aktos paredzētie nodokļi, izņemot PVN, visas ar to netieši saistītās izmaksas. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (6.pielikums).

11.2. Pretendents, nosakot līgumcenu, ņem vērā un iekļauj līgumcenā visus iespējamos sadārdzinājumus un citas cenu izmaiņas.

11.3. Finanšu piedāvājumā cenu norāda euro (EUR) bez pievienotās vērtības nodokļa. Atsevišķi norāda PVN un līguma summu, ieskaitot pievienotās vērtības nodokli.

**12. Piedāvājumu vērtēšana un piedāvājumu izvēles kritēriji**

**12.1. Vispārīgie noteikumi**

12.1.1. Piedāvājumus izskata iepirkuma komisija (turpmāk tekstā – komisija), kas izvērtē pretendentu un to piedāvājumu atbilstību nolikuma prasībām. Komisija darbojas un lēmumus pieņem slēgtā sēdē.

12.1.2. Nepieciešamības gadījumā pretendenta iesniegtās informācijas precizēšanai un pilnīgai piedāvājuma izvērtēšanai komisija var pieprasīt pretendentam papildus informāciju.

**12.2. Piedāvājuma noformējuma pārbaude**

12.2.1. Piedāvājumu noformējuma pārbaudes laikā komisija pārbauda, vai iesniegtie piedāvājumi sagatavoti un noformēti atbilstoši Nolikuma 7.punktā norādītajām prasībām.

12.2.2. Ja piedāvājums nav noformēts atbilstoši nolikuma prasībām un noformējums var ietekmēt iepirkuma rezultātu (noformēts tā, ka piedāvājuma dokumenti ir bijuši pieejami pirms piedāvājumu iesniegšanas termiņa beigām, nav secināms, kurš ir oriģināls, piedāvājumā lapas ir nomaināmas vai citāda rakstura būtiskas neatbilstības), komisija piedāvājumu tālāk neizskata.

**12.3. Pretendentu atlase**

12.3.1. Pēc piedāvājuma noformējuma pārbaudes komisija veic pretendentu atlasi.

12.3.2. Pretendentu atlases laikā komisija noskaidro pretendentu kompetenci un atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību katrai nolikumā izvirzītajai prasībai.

12.3.3. Pretendentu atlases laikā komisija pārbauda vai pretendents ir iesniedzis visus nolikumā pieprasītos dokumentus.

12.3.4. Ja kāds no iesniegtajiem dokumentiem neapliecina pretendenta atbilstību izvirzītajiem atlases nosacījumiem vai pretendents ir iesniedzis nepatiesu informāciju savas kvalifikācijas novērtēšanai vai vispār nav sniedzis informāciju, komisija turpmāk tā piedāvājumu neizskata.

12.3.5. Nolikuma 9.2.punktā minēto informāciju Iepirkumu komisija pārbauda Publisko iepirkumu likuma 9.panta 9., 10., 11. un 12.daļā noteiktajā kārtībā.

**12.4. Finanšu piedāvājuma vērtēšana.**

12.4.1. Komisija vērtē un salīdzina tikai to pretendentu finanšu piedāvājumus, kuru piedāvājumi nav noraidīti noformējuma pārbaudes, pretendentu atlases vai tehnisko piedāvājumu atbilstības pārbaudes laikā.

12.4.2. Pamatojoties uz Publisko iepirkumu likuma 51.panta 4.daļu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai piedāvāto kopējo cenu.

12.4.3. Piedāvājumu vērtēšanas laikā komisija pārbauda, vai finanšu piedāvājumā nav aritmētisku kļūdu, kā arī izvērtē un salīdzina finanšu piedāvājumu cenas.

12.4.4. Ja finanšu piedāvājumā konstatēta aritmētiska kļūda, komisija izlabo to. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas ir labotas. Vērtējot finanšu piedāvājumu, komisija ņem vērā labojumus.

12.4.5. Gadījumā, ja iepirkuma procedūrai tiks iesniegt tikai viens piedāvājums, kas pilnībā atbildīs nolikuma prasībām, pretendents, kas iesniedzis šo piedāvājumu, var tikt atzīts par iepirkuma procedūras uzvarētāju.

**13. Iepirkuma līgums**

13.1. Pasūtītājs slēgs ar izraudzīto pretendentu iepirkuma līgumu, pamatojoties uz Iepirkumu komisijas lēmumu.

13.2. Iepirkuma līgums tiek slēgts, ņemot vērā piedāvājumā norādīto cenu.

13.3. Pretendentam ir jāparaksta Iepirkuma līgums 10 dienu laikā no Pasūtītāja uzaicinājuma brīža. Ja minētajā termiņā Pretendents nav parakstījis līgumu un/vai iesniedzis Pasūtītājam parakstītu līgumu pēc tam, kad Pasūtītājs to ir nosūtījis ierakstītā vēstulē, uzskatāms, ka Pretendents ir atteicies no līguma parakstīšanas.

13.4. Par līguma izpildi Pasūtītājs veiks maksājumu 30 dienu laikā pēc pakalpojuma pabeigšanas, rēķina saņemšanas un darbu pieņemšanas – nodošanas akta parakstīšanas.

**14.Iepirkumu komisijas tiesības un pienākumi**

**14.1. Iepirkuma komisijas tiesības**

14.1.1. Pieprasīt, lai pretendents precizētu informāciju par savu piedāvājumu, ja tas nepieciešams piedāvājumu noformējuma pārbaudei, pretendentu atlasei, piedāvājumu atbilstības pārbaudei, kā arī piedāvājumu vērtēšanai un salīdzināšanai.

14.1.2. Pieaicināt ekspertu ar padomdevēja tiesībām.

14.1.3. Lemt par piedāvājuma tālāku izskatīšanu, ja piedāvājums nav noformēts atbilstoši Nolikuma 7.punktā minētajām prasībām.

14.1.4. Normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos.

14.1.5. Noraidīt piedāvājumu, ja tiek konstatēts, ka iesniegts nolikuma prasībām neatbilstošs piedāvājums, vai ir sniegta nepilnīga vai nepatiesa informācija.

14.1.6. Izvēlēties piedāvājumu, kas atbilst visām nolikuma prasībām un ir ar zemāko cenu.

14.1.7. Izvēlēties nākamo piedāvājumu, ja izraudzītais pretendents atsakās slēgt iepirkuma līgumu ar pasūtītāju.

14.1.8. Pieņemt lēmumu par iepirkuma līguma slēgšanu.

**14.2. Iepirkuma komisijas pienākumi**

14.2.1. Nodrošināt iepirkuma procedūras norisi un dokumentēšanu.

14.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

14.2.3. Pēc ieinteresēto personu pieprasījuma normatīvajos aktos noteiktajā kārtībā sniegt informāciju par Nolikumu.

14.2.4. Vērtēt pretendentus un to iesniegtos piedāvājumus saskaņā ar Likumu, citiem normatīvajiem aktiem un šo Nolikumu, izvēlēties piedāvājumu.

14.2.5. Trīs darba dienu laikā pēc lēmuma par iepirkuma procedūras rezultātiem pieņemšanas, paziņot to pretendentiem.

**15. Pretendenta tiesības un pienākumi**

**15.1. Pretendenta tiesības:**

15.1.1. Pieprasīt papildu informāciju par nolikumu.

15.1.2. Pirms piedāvājumu iesniegšanas termiņa beigām grozīt vai atsaukt iesniegto piedāvājumu. Piedāvājums atsaucams vai maināms pamatojoties uz rakstveida iesniegumu, kas saņemts līdz pieteikumu iesniegšanas termiņa beigām un apstiprināts ar pretendenta pārstāvja parakstu.

**15.2. Pretendenta pienākumi:**

15.2.1. Sagatavot piedāvājumus atbilstoši Nolikuma prasībām.

15.2.2. Sniegt patiesu informāciju.

15.2.3.Sniegt rakstiskas atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei, salīdzināšanai un vērtēšanai, pretendenta norādītajos termiņos

15.2.4. Segt visas izmaksas, kas saistītas ar piedāvājumu sagatavošanu un iesniegšanu.

Pielikumi:

1. pielikums – Tehniskā specifikācija - darba uzdevums;

2. pielikums – Pretendenta pieteikums dalībai iepirkumā (veidne);

3. pielikums – Pretendenta pieredzes apraksts (veidne);

4. pielikums – Speciālistu saraksts (veidne);

5. pielikums – Speciālista pieredzes apraksts (veidne);

6. pielikums – Finanšu piedāvājums (veidne).

7. pielikums – Būvprojekta minimālais sastāvs

Iepirkumu komisijas priekšsēdētājs Viesturs Zariņš

**1.pielikums**

Iepirkuma procedūra

Būvprojekta “Ražošanas teritorijas “Ķieģeļceplis””ekspertīze”

 Id.Nr. VND 2018/1M/ERAF

**Tehniskā specifikācija – darba uzdevums**

1. **Vispārīga informācija**
	1. **Būvprojekts:** “Ražošanas teritorija “Ķieģeļceplis””
	2. **Būvprojekta autors:** SIA “REP”, reģ.Nr. 40103179129
	3. **Ekspertīzes pamatojums:** Ministru kabineta 2014.gada 19.augusta noteikumu Nr.500 „Vispārīgie būvnoteikumi” un Ministru kabineta 2014.gada 2.septembra noteikumi Nr. 529 “Ēku būvnoteikumi”
	4. **Iepirkuma priekšmets:** Būvprojekta ekspertīze, turpmāk saukts arī Pakalpojums.
2. **Pakalpojuma uzdevumi**
	1. **Būvprojekta ekspertīze:** Veikt būvprojekta ekspertīzi un to dokumentēt, atbilstoši 2014.gada 19.augusta noteikumu Nr.500 „Vispārīgie būvnoteikumi” un Ministru kabineta 2014.gada 2.septembra noteikumu Nr.529 “Ēku būvnoteikumi” prasībām:

2.1.1. arhitektūras daļai;

2.1.2. inženierrisinājumu daļas Būvkonstrukciju sadaļai;

2.1.3. darbu organizēšanas projektam;

2.1.4. ekonomiskajai daļai, izvērtējot materiālu izvēles ekonomisko pamatojumu saskaņā ar projektēšanas uzdevumu, kā arī izmaksās iekļauto darba pozīciju pietiekamību;

2.1.4.1. izvērtēt būvdarbu apjomu sarakstu un materiālu specifikāciju atbilstību būvprojekta rasējumiem;

2.1.4.2. noteikt, vai visi būvprojekta risinājumi ir ietverti darbu apjomos un vai darbu apjomi ir skaidri identificējami;

2.1.5. ugunsdrošības pasākumu daļai, kā arī citu būvprojekta sadaļu ugunsdrošības risinājumiem.

* 1. **Pretendenta sniedzamā Pakalpojuma daļas – Būvprojekta ekspertīze - rezultāti:**
		1. Izvērtēta pilna Būvprojekta risinājumu atbilstība būvniecību reglamentējošo normatīvo aktu prasībām, būvatļaujas nosacījumiem, attiecīgo institūciju izsniegtajiem tehniskajiem noteikumiem, kā arī Pasūtītāja darba uzdevuma prasībām;
		2. Pakalpojuma sniegšanas gaitā un rezultātā Izpildītājs nodrošina pilnīgu un detalizētu, Latvijas Republikas normatīvo aktu prasībām atbilstošu, ekspertīzes atzinumu, lai Pasūtītājam tiktu nodrošināta būvprojekta akceptēšana atbilstošās institūcijās;
		3. Izpildītājam jāsagatavo Būvprojekta **“**Ražošanas teritorijas “Ķieģeļceplis”” ekspertīze” ekspertīzes atzinums noformēts atbilstoši normatīvo aktu prasībām - 6 (sešos) eksemplāros (oriģināli) un 1 (vienu) eksemplāru elektroniskā veidā – elektroniskā datu formātā, kā arī jāiesniedz Vispārīgo būvnoteikumu 56.punktā minētās ekspertīzes veikšanas gaitas dokumentācijas 1 (viens) eksemplārs.
		4. Veicot ekspertīzi, Pasūtītājs uzdod Izpildītājam būvprojekta ekspertīzes atzinumā aprakstīt iespējamās Būvprojekta risinājumu (tā daļās un sadaļās) nepilnības un ar tām saistītos riskus Būvprojekta īstenošanai;
		5. Iesniegt Pasūtītājam Vispārīgo būvnoteikumu 56.punktā minēto ekspertīzes veikšanas dokumentāciju.
		6. Izpildītājs, sniedzot pozitīvu atzinumu par būvprojektu, ir atbildīgs par būvprojekta atzinuma saturu un tajā ietverto secinājumu pamatojumu (atbilstoši spēkā esošajam Būvniecības likuma 19.pantā noteiktajam).

1. **Pakalpojuma sniegšanas nosacījumi**
	1. Jānodrošina sadarbība ar Pasūtītāju, Projekta vadītāju un citām Projekta ieviešanā iesaistītām personām;
	2. Jānodrošina iknedēļas atskaites (elektroniski) sagatavošana un iesniegšana Pasūtītājam par veiktajiem darbiem un prognozētajiem rezultātiem.

**2.pielikums**

Iepirkuma procedūra

Būvprojekta “Ražošanas teritorijas “Ķieģeļceplis””ekspertīze”

 Id.Nr. VND 2018/1M/ERAF

**PIETEIKUMS DALĪBAI IEPIRKUMA PROCEDŪRĀ** *(veidne)*

**Būvprojekta „Ražošanas teritorijas “Ķieģeļceplis”” ekspertīze**

**Iepirkuma Id. Nr. VND 2018/1M/ERAF**

|  |  |  |
| --- | --- | --- |
|  |  |  |
| sastādīšanas vieta |  | datums |

|  |
| --- |
| Informācija par pretendentu\* |
| Pretendenta nosaukums: |  |
| Reģistrācijas numurs un datums: |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
| Finanšu rekvizīti\* |
| Kredītiestādes nosaukums: |  |
| Kredītiestādes kods: |  |
| Konta numurs: |  |
| Informācija par pretendenta kontaktpersonu (atbildīgo personu)\* |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Iepazinušies ar iepirkuma procedūru Būvprojekta „Ražošanas teritorijas “Ķieģeļceplis”ekspertīze”, iepirkuma id.Nr. VND 2018/1M/ERAFNolikuma noteikumiem, es apakšā parakstījies, būdams attiecīgi pilnvarots *<norāda pretendenta nosaukumu un reģistrācijas numuru, juridiskā adrese>* vārdā, piedāvāju veikt ekspertīzi saskaņā ar visām iepirkuma Nolikumā un tā pielikumos noteiktajām prasībām.

1. Apstiprinu, ka pievienotie dokumenti veido šo piedāvājumu.
2. Apliecinu, ka Finanšu piedāvājumā ir iekļautas visas izmaksas, kas saistītas ar kvalitatīva pakalpojuma sniegšanu, kā arī paredzēti visi riski, kas saistīti ar cenu izmaiņām un citiem neparedzētiem apstākļiem, kā arī visas administratīvās un citas izmaksas.
3. Apliecinu, ka mūsu piedāvātā cena līguma izpildes laikā nemainīsies.
4. Ar šo apliecinu, ka *(norāda pretendenta nosaukumu un reģistrācijas numuru)* visas sniegtās ziņas ir patiesas un nav tādu apstākļu, kuri liegtu piedalīties šajā iepirkumā un pildīt tā noteikumos norādītās prasības.

|  |  |
| --- | --- |
| Pretendenta nosaukums\*: |  |
| Pilnvarotās personas vārds, uzvārds\*: |  |
| Pilnvarotās personas amats\*: |  |
| Pilnvarotās personas paraksts\*: |  |
| Datums: | z.v. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* *Ja piedāvājumu iesniedz personu apvienība, šie lauki jāaizpilda par katru personu apvienības dalībnieku un pieteikums jāparaksta visiem dalībniekiem.*

*Papildus jāiesniedz pilnvara ar informāciju par personu apvienības vārdā izvirzīto atbildīgo juridisko personu un dokumentu parakstīšanai attiecīgi pilnvaroto fizisko personu, kā arī papildus jānorāda katras personas atbildības apjoms.*

**3.pielikums**

Iepirkuma procedūra

Būvprojekta “Ražošanas teritorijas “Ķieģeļceplis””ekspertīze”

 Id.Nr. VND 2018/1M/ERAF

**PRETENDENTA PIEREDZE** *(veidne)*

**Iepirkuma procedūrai**

**Būvprojekta „Ražošanas teritorijas “Ķieģeļceplis”” ekspertīze**

**Iepirkuma Id. Nr. VND 2018/1M/ERAF**

Pretendenta pieredze būvprojektu ekspertīzes veikšanā iepriekšējos 3 (trīs) gados, kas apliecina pretendenta atbilstību nolikuma 10.2.3.punkta prasībām

|  |  |  |  |  |
| --- | --- | --- | --- | --- |
| Darba pasūtītājs, darba nosaukums | Darba apraksts | Darba izpildes periods,  | Darba apjoms (izmaksas EUR bez PVN) | Kontaktpersona, tālrunis |
|  |  |  |  |  |
|  |  |  |  |  |
|  |  |  |  |  |

*\* Sniegt informāciju, kas apliecina pretendenta atbilstību šī nolikuma 10.4. punktā minētajai prasībai, sniedzot visu prasīto informāciju.*

**Pielikumā:** Nolikuma 10.2.3.punktā minētie dokumenti uz \_\_\_\_\_\_\_\_ lapām.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

2018.gada \_\_\_.\_\_\_\_\_\_\_\_\_\_\_\_\_

**4.pielikums**

Iepirkuma procedūra

Būvprojekta “Ražošanas teritorijas “Ķieģeļceplis””ekspertīze”

 Id.Nr. VND 2018/1M/ERAF

**PIEDĀVĀTAIS PERSONĀLA SASTĀVS** *(veidne)*

**Iepirkuma procedūrai**

**Būvprojekta „Ražošanas teritorijas “Ķieģeļceplis”” ekspertīze**

**Iepirkuma Id. Nr. VND 2018/1M/ERAF**

|  |  |  |  |  |
| --- | --- | --- | --- | --- |
| **Nr.****p.k.** | **Vārds, Uzvārds,****personas kods** | **Amata nosaukums[[1]](#footnote-1)****līguma izpildē** | **Sertifikāta Nr. / Izglītības dokumenta Nr.** | **Sertifikāta nosaukums/ izglītības dokumenta nosaukums** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
|  |  |  |  |  |
|  |  |  |  |  |

Pielikumā: sertifikātu kopijas kopā uz \_\_\_\_\_\_\_\_\_\_ lpp.

2018.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**5.pielikums**

Iepirkuma procedūra

Būvprojekta “Ražošanas teritorijas “Ķieģeļceplis””ekspertīze”

 Id.Nr. VND 2018/1M/ERAF

**\_\_\_\_\_\_\_\_\_\_\_\_\_\_ profesionālās pieredzes apraksts** *(veidne)*

**Iepirkuma procedūrai**

**Būvprojekta „Ražošanas teritorijas “Ķieģeļceplis” ekspertīze**

**Iepirkuma Id. Nr. VND 2018/1M/ERAF**

1. Uzvārds:
2. Vārds:
3. Personas kods:
4. Sertifikāta Nr.
5. Sertifikāta nosaukums:

|  |  |  |  |  |
| --- | --- | --- | --- | --- |
| **Pasūtītājs (nosaukums, adrese, kontaktpersonas vārds, uzvārds, tālrunis)** | **Objekta nosaukums, veikto darbu īss raksturojums[[2]](#footnote-2)** | **Ekspertīzes veikšanas laiks (uzsākšanas-pabeigšanas gads/mēnesis)** | **Datums, kad būvprojekts apstiprināts būvvaldē** | **Amats (pozīcija projektā)** |
|  |  |  |  |  |
|  |  |  |  |  |

Es, apakšā parakstījies, apliecinu, ka augstākminētais pareizi atspoguļo manu darba pieredzi.

Ar šo es apņemos, ja pretendenta <*pretendenta nosaukums*> piedāvājums tiks akceptēts un tiks noslēgts iepirkuma līgums ar pretendentu, kā \_\_\_\_\_\_\_\_\_\_\_\_\_\_ strādāt pie līguma “Būvprojekta „Ražošanas teritorijas “Ķieģeļceplis” ekspertīze” izpildes.

 (paraksts, atšifrējums)

2018.gada \_\_\_.\_\_\_\_\_\_\_\_\_\_\_\_\_

**6.pielikums**

Iepirkuma procedūra

Būvprojekta “Ražošanas teritorijas “Ķieģeļceplis””ekspertīze”

 Id.Nr. VND 2018/1M/ERAF

**FINANŠU PIEDĀVĀJUMS**

**Iepirkuma procedūrai**

**Būvprojekta „Ražošanas teritorijas “Ķieģeļceplis”” ekspertīze**

**Iepirkuma Id. Nr. VND 2018/1M/ERAF**

**Mēs**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*pretendenta nosaukums, Reģ. Nr.*

piedāvājam izpildīt sniegt pakalpojumu, kas saistīts ar iepirkumu “**Būvprojekta** „**Ražošanas teritorijas “Ķieģeļceplis”” ekspertīze”** (identifikācijas Nr. **VND 2018/1M/ERAF**), par kopējo summu *euro* (EUR), saskaņā ar iepirkuma Nolikuma un tā pielikumu nosacījumiem:

|  |  |  |  |  |  |
| --- | --- | --- | --- | --- | --- |
| **Iepirkuma priekšmets** | **Vienība** | **Vienību skaits** | **Vienības cena, EUR bez PVN** | **PVN, EUR** | **Vienības cena ar PVN, EUR** |
| Būvprojekta “Ražošanas teritorijas “Ķieģeļceplis””, ekspertīze (tajā skaitā atkārtotu ekspertīžu veikšana līdz būvprojekta ekspertīzes pozitīva atzinuma saņemšanai), tai skaitā: | gb. | 1 |  |  |  |
| 1.Arhitektūras daļa | gb. | 1 |  |  |  |
| 2. Būvkonstrukciju daļa | gb. | 1 |  |  |  |
| 3.Ugunsdrošības pasākumu pārskats | gb. | 1 |  |  |  |
| 4.Ekonomiskā daļa, izvērtējot būvizstrādājumu izvēles ekonomisko pamatojumu, saskaņā ar projektēšanas uzdevumu, kā arī izmaksās iekļauto darba pozīciju pietiekamību | gb. | 1 |  |  |  |
| 5.Darba organizēšanas projekts | gb. | 1 |  |  |  |

Summā ir iekļauti visi Latvijas Republikas normatīvajos aktos paredzētie nodokļi un nodevas.

Ar šo uzņemos pilnu atbildību par finanšu piedāvājuma formā ietverto informāciju, atbilstību Nolikuma prasībām. Sniegtā informācija un dati ir patiesi.

Vārds, Uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datums \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

Zīmogs

1. *Pretendentiem jānorāda amata nosaukumi visiem iespējamiem speciālistiem, kuri būs nepieciešami tehniskā projekta izstrādē, lai varētu izpildīt Tehniskās specifikācijas prasības.* [↑](#footnote-ref-1)
2. Darbu aprakstā iekļautajām ziņām ir izsmeļoši jāapliecina speciālista pieredzes atbilstība iepirkuma Nolikuma 10.2.5. punkta prasībām. [↑](#footnote-ref-2)